VLÁDA SLOVENSKEJ REPUBLIKY




UZNESENIE VLÁDY SLOVENSKEJ REPUBLIKY
č. ...
z ...

k návrhu na schválenie všeobecného hospodárskeho záujmu na zabezpečenie bezpečnosti, pravidelnosti, kvality a ceny dodávok elektriny pre domácnosti v Slovenskej republike v roku 2024

	Číslo materiálu:
	

	Predkladateľ:
	minister hospodárstva


Vláda
1. schvaľuje

návrh na schválenie všeobecného hospodárskeho záujmu na zabezpečenie bezpečnosti, pravidelnosti, kvality a ceny dodávok elektriny pre domácnosti v Slovenskej republike v roku 2024;

1. berie na vedomie

existujúci, pretrvávajúci problém enormného nárastu cien elektriny na území SR ako aj v EÚ a skutočnosť, že daná situácia výraznou mierou ovplyvní ceny elektriny pre domácnosti na území SR aj v roku 2024,
prebiehajúce rokovania o zmluve medzi štátnymi orgánmi SR a spoločnosťou Slovenské elektrárne, a.s., ktorou sa zabezpečí výroba a dodávka elektriny v objeme 5,79 TWh navýšenom o ďalších 0,03 TWh za každý kalendárny mesiac roka 2024 nasledujúci po mesiaci, v ktorom dôjde k spusteniu do prevádzky jadrového zdroja EMO3, za cenu 61,2077 eur za megawatthodinu na rok 2024;
ukladá
                       
ministrovi hospodárstva
 
[bookmark: _GoBack]uložiť výrobcom elektriny v zariadeniach na výrobu elektriny z jadrového paliva povinnosti vo všeobecnom hospodárskom záujme a určiť podmienky, za ktorých budú tieto povinnosti plnené
do 15. septembra 2023
zabezpečiť, aby výrobca elektriny v zariadeniach na výrobu elektriny z jadrového paliva uzatvoril s dodávateľom elektriny, ktorý je akciovou spoločnosťou so 100 % majetkovou účasťou štátu, v ktorej vykonáva akcionárske práva Ministerstvo hospodárstva Slovenskej republiky, individuálnu konfirmáciu na základe uzatvorenej zmluvy o dodávke elektriny na báze štandardizovaných podmienok (EFET), predmetom ktorej bude dodávka elektriny vyrobenej výrobcom elektriny v zariadeniach podľa bodu A.1 v objeme 5,79 TWh, navýšenom o ďalších 0,03 TWh za každý kalendárny mesiac roka 2024 nasledujúci po mesiaci, v ktorom dôjde k spusteniu do prevádzky jadrového zdroja EMO3, v priebehu roka 2024 v produkte baseload za cenu 61,2077 eur za megawatthodinu, za dohodnutých platobných podmienok       
do 31. decembra 2023


Vykoná:	minister hospodárstva

